*Likumprojekts*

**Grozījumi Elektronisko dokumentu likumā**

Izdarīt Elektronisko dokumentu likumā (Latvijas Republikas Saeimas un Ministru Kabineta Ziņotājs, 2002, 23. nr.; 2004, 11., 18., 23. nr.; 2006, 13., 15. nr.; 2007, 13. nr.; 2009, 160. nr.; 2015, 56. nr.) šādus grozījumus:

1. Izteikt 1. pantu šādā redakcijā:

“1. pants. Likumā lietotie termini

Likumā ir lietoti šādi termini:

1) drošs elektroniskais paraksts – šis termins tiek lietots atbilstoši Eiropas Parlamenta un Padomes 2014. gada 23. jūlija Regulas (EK) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK (turpmāk – Regula Nr. 910/2014/ES) 3. panta 12. punktam;

2) elektroniskais dokuments – šis termins tiek lietots atbilstoši Regulas Nr. 910/2014/ES 3. panta 35. punktam;

3) elektroniskais paraksts – šis termins tiek lietots atbilstoši Regulas Nr. 910/2014/ES 3. panta 10. punktam;

4) elektroniskā paraksta pārbaudes dati – šis termins tiek lietots atbilstoši Regulas Nr. 910/2014/ES 3. panta 40. punktam;

5) elektroniskā paraksta radīšanas dati – šis termins tiek lietots atbilstoši Regulas Nr. 910/2014/ES 3. panta 13. punktam;

6) kvalificēts elektroniskais zīmogs – šis termins tiek lietots atbilstoši Regulas Nr. 910/2014/ES 3. panta 27. punktam;

7) kvalificēts sertifikāts – šis termins tiek lietots atbilstoši Regulas Nr. 910/2014/ES 3. panta 15. punktam;

8) laika zīmogs – šis termins tiek lietots atbilstoši Regulas Nr. 910/2014/ES 3. panta 34. punktam;

9) parakstītājs – šis termins tiek lietots atbilstoši Regulas Nr. 910/2014/ES 3. panta 9. punktam;

10) sertifikācijas pakalpojumi – šis termins tiek lietots atbilstoši Regulas Nr. 910/2014/ES 3. panta 16. punktam;

11) sertifikāts – šis termins tiek lietots atbilstoši Regulas Nr. 910/2014/ES 3. panta 14. punktam;

11) sertifikācijas pakalpojumu sniedzējs – šis termins tiek lietots atbilstoši Regulas Nr. 910/2014/ES 3. panta 19. punktam;

12) sertifikācijas pakalpojumu sniedzējs – šis termins tiek lietots atbilstoši Regulas Nr. 910/2014/ES 3. panta 20. punktam”

2. Izteikt 2. pantu šādā redakcijā:

“2. pants. Likuma darbība

(1) Šis likums nosaka elektroniskā dokumenta un elektroniskā paraksta tiesisko statusu un attiecas uz sertifikācijas pakalpojumu sniegšanu atbilstoši Regulā Nr. 910/2014/ES noteiktajām prasībām.

(3) Šā likuma noteikumi par elektronisko dokumentu apriti starp valsts un pašvaldību iestādēm ir piemērojami arī citām publiskām personām un to iestādēm, tiesām, tiesu sistēmai piederīgajām personām un iestādēm, kā arī sabiedrisko pakalpojumu sniedzējiem likuma “[Par sabiedrisko pakalpojumu regulatoriem](http://likumi.lv/ta/id/12483-par-sabiedrisko-pakalpojumu-regulatoriem)“ izpratnē.

(4) Šo likumu piemēro, ciktāl tas ir saskaņā ar Regulā Nr. 910/2014/ES noteikto.”

3. 3. pantā:

papildināt pirmajā daļā pēc vārdiem “dokumentam ir elektronisks paraksts” ar vārdiem “atbilstoši Regulas Nr. 910/2014/ES prasībām”;

papildināt otrajā daļā pēc vārdiem “drošs elektronisks paraksts” ar vārdiem “atbilstoši Regulas Nr. 910/2014/ES prasībām”;

izslēgt ceturto daļu;

4. Izteikt 8. panta trešo daļu šādā redakcijā:

“(3) Sertifikācijas pakalpojumu sniedzējam jāatbilst Regulā 910/2014/ES noteiktajām prasībām.”.

5. Izslēgt 9. pantu.

6. Izteikt 10. pantu šādā redakcijā:

“10. pants. Sertifikācijas pakalpojumu sniedzēja akreditācija

(1) Sertifikācijas pakalpojumu sniedzējs pirms kvalificētu sertifikācijas pakalpojumu sniegšanas uzsākšanas akreditējas atbilstoši Regulā 910/2014/ES noteiktajām prasībām Elektroniskās identifikācijas uzraudzības komitejā (turpmāk arī – uzraudzības iestāde), kas savu darbību veic saskaņā ar Regulā 910/2014/ES noteikto attiecībā uz uzraudzības iestādes funkcijām uzdevumiem un pienākumiem un citiem normatīvajiem aktiem, kas attiecas uz uzraudzības iestādes darbību.

(2) Sertifikācijas pakalpojumu sniedzēja akreditācijas un akreditācijas atjaunošanas valsts nodevas apmēru un samaksas kārtību nosaka Ministru kabinets.”.

7. Izslēgt 11.–13. pantu.

8. Izslēgt 14.1 pantu.

9. Svītrot 18. panta pirmo daļu.

10. 19. pantā:

Izteikt pirmo daļu šādā redakcijā:

“19. pants. Uzticamu sertifikācijas pakalpojumu sniedzēju uzraudzības iestāde

(1) Elektroniskās identifikācijas uzraudzības komiteja veic uzticamu sertifikācijas sniedzēju uzraudzību, kas noteiktas Regulā 910/2014/ES.”;

Papildināt otro daļu aiz vārdiem “darbības atbilstību” ar vārdiem “Regulas 910/2014/ES,”.

11. Izteikt 20. pantu šādā redakcijā:

“20. pants. Uzraudzības iestādes pienākumi

(1) Uzraudzības iestāde veic visus Regulā 910/2014/ES, šajā likumā un citos normatīvajos aktos noteiktos pienākumus, kas attiecas uz uzticamu sertifikācijas pakalpojumu uzraudzību un akreditāciju.”

(2) Uzraudzības iestāde  izveido, uztur un publicē savā mājaslapā uzticamības sarakstus, tostarp informāciju par uzticamajiem sertifikācijas pakalpojumu sniedzējiem, par kuriem tā ir atbildīga, kā arī informāciju par to sniegtajiem uzticamajiem sertifikācijas pakalpojumiem, un sniedz informāciju Komisijai atbilstoši Regulā 910/2014/ES noteiktajam.

(2) Uzraudzības iestāde publicē savā mājas lapā:

1) Komisijas noteiktus un ieviestus standartu numurus atbilstoši Regulas 910/2014/ES 20. panta 4. punktam attiecībā uz uzticamu sertifikācijas pakalpojumu sniedzēju uzraudzību, 24. panta 5. punktam attiecībā uz prasībām uzticamiem sertifikācijas pakalpojumu sniedzējiem, 28. panta 6. punktam attiecībā uz kvalificētiem elektroniskā paraksta sertifikātiem, 29. panta 2. punktam attiecībā uz prasībām kvalificētām elektroniskā paraksta radīšanas ierīcēm, 30. panta 3. punktam attiecībā uz kvalificētu elektroniskā paraksta radīšanas ierīču sertifikāciju, 32. panta 3. punktam attiecība uz prasībām drošu elektronisko parakstu validācijai, 33. panta 2. punktam attiecībā uz drošu elektronisko parakstu kvalificētiem validēšanas pakalpojumiem, 34. panta 2. punktam attiecībā uz drošu elektronisko parakstu kvalificētiem saglabāšanas pakalpojumiem, 37. panta 4. punktam attiecībā uz elektroniskiem zīmogiem sabiedrisko pakalpojumu jomā, 38. panta 6. punktam attiecībā uz kvalificētiem elektronisko zīmogu sertifikātiem, 42. panta 2. punktam attiecībā uz prasībām laika zīmogiem, 44. panta 2. punktam attiecībā uz prasībām kvalificētiem elektroniski reģistrētiem piegādes pakalpojumiem, 45. panta 2. punktam attiecībā uz prasībām kvalificētiem tīmekļa vietņu autentifikācijas pakalpojumiem;

2) Komisijas noteiktus un ieviestus tehniskās specifikācijas, formātus un procedūras atbilstoši Regulas 910/2014/ES 17. panta 8. punktam attiecībā uz uzraudzības iestādi, 22. panta 5. punktam attiecībā uz uzticamības sarakstiem, 31. panta 3. punktam attiecībā uz sertificēto droša elektroniskā paraksta radīšanas ierīču sertifikāciju, 37. panta 5. punktam attiecībā uz elektroniskiem zīmogiem sabiedrisko pakalpojumu jomā.”.

12. Izslēgt 21. un 24. pantu.

Vides aizsardzības un reģionālās

attīstības ministrs K.Gerhards

01.12.2016 10:00

873

K.Jankovska

[Kristine.jankovska@varam.gov.lv](mailto:Kristine.jankovska@varam.gov.lv)

67026552